**Upis djece u prvi razred osnovne škole za školsku godinu 2016./2017.**

Sukladno odredbama članka 16. i 17. Zakona o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10, 90/11, 5/12, 16/12, 86/12, 94/13 i 152/14 ), te članka 5. Pravilnika o postupku utvrđivanja psihofizičkog stanja djeteta, učenika, te sastavu stručnih povjerenstava (NN broj 67/14), upis djece u prvi razred osnovne škole, provodi se prema Planu upisa ovog Ureda koji će biti objavljen na mrežnoj stranici Ureda ([www.udu-sdz.hr](http://www.udu-sdz.hr/)).

Prijava djece dorasle za upis u prvi razred osnovne škole u šk. god. 2016./2017. provodit će se u vremenu **od 8. do 19. veljače 2016. elektronskim putem** na obrascu: **Prijava upisa**

Prijavu je potrebno izvršitiprema **upisnom području škole** objavljenom također na web stranici Ureda ([www.udu-sdz.hr](http://www.udu-sdz.hr/)).

**Školski obveznici su:**

**-** djeca rođena **od 1. travnja 2008. do 31. ožujka 2009.,**

**-** djeca rođena od 1. travnja 2009. godine do 31. kolovoza 2010. za koju roditelji, odnosno staratelji žele ostvariti pravo na **prijevremeni upis** u prvi razred osnovne škole,

**-** djeca kojima je za šk. god. 2015./16. rješenjem Ureda, **odgođen upis** u prvi razred osnovne škole,

- djeca koja trebaju **privremeno oslobađanje od upisa** u prvi razred osnovne škole (čiji su roditelji zbog teškoća djeteta stekli pravo na status roditelja njegovatelja).

Za prijevremeni upis, odnosno privremeno oslobađanje od upisa u prvi razred, roditelji nakon prijave upisa dostavljaju odgovarajući zahtjev na ovdje priloženim obrascima.

**Obrazac za prijevremeni upis**

**Obrazac za privremeno oslobađanje**

Roditelji odnosno staratelji obvezni su ispuniti on line Prijavni obrazac (na [www.udu-sdz.hr](http://www.udu-sdz.hr)).

Na temelju pristiglih i obrađenih prijava, Ured će utvrditi **popis djece školskih obveznika** i dostaviti ga stručnim povjerenstvima u osnovnim školama **do 1. ožujka 2016. god.**

Roditelji /staratelji djece za upis u prvi razred po potrebi se mogu javiti stručnoj službi škole za pomoć pri on line ispunjavanja Prijavnog obrasca (na [www.udu-sdz.hr](http://www.udu-sdz.hr)).

Nakon obavljene prijave djeteta u pripadajuću školu, **roditelj odnosno staratelj obavezno se treba javiti školi u vremenu od 7. do 14. ožujka 2016. god**. radi dogovora o terminu testiranja vlastitog djeteta. Sve dodatne upute bit će objavljenje na mrežnim stranicama škole.

**Postupak utvrđivanja psihofizičkog stanja djece radi upisa u prvi razred osnovne škole provodi se u osnovnoj školi kojoj dijete pripada prema upisnom području u razdoblju od 31. ožujka do 15. lipnja 2016.** Stručna povjerenstva dužna su dostaviti ovom Uredu konačni **raspored pregleda** **do 21. ožujka 2016.** Isti će biti objavljen putem medija, na internetskim stranicama Ureda i škola te na oglasnim pločama škola i zdravstvenih ustanova.

Stručna povjerenstva će se u svom radu obvezno pridržavati odredbi Zakona o odgoju i obrazovanju u osnovnoj i srednjoj školi, Pravilnika o postupku utvrđivanja psihofizičkog stanja djeteta, učenika te sastavu stručnih povjerenstava i Plana upisaSplitsko-dalmatinske županije.

Posebno skrećemo pažnju na članak 14. stavak 5. Pravilnika o postupku utvrđivanja psihofizičkog stanja djeteta, učenika te sastavu stručnih povjerenstava (NN broj 67/14**), što znači da ako je žalba uložena od strane roditelja, dijete se upisuje u prvi razred redovne škole koju pohađa sve dok se ne dobije drugostupanjsko rješenje.**

**Osnovne škole su** **dužne do 31. kolovoza 2016.** dostavit će **Uredu:**

- popis upisanih učenika po razrednim odjelima na tablici koju je Ured dostavio školi (popis prijavljenih školskih obveznika) sa dopunom prijavljenih u školi te djece s drugog upisnog područja.